„Only Teardrops“ е песен на датската певица Емели де Форест, спечелила петдесет и осмото издание на песенния конкурс „Евровизия“. Написана е от Лиз Кейбъл, Юлия Якобсен и Томас Стенгаард, продуцирана от Фредерик Таае. Участва в първия полуфинал, състоял се на 14 май 2013 година, и успява да се класира на финал, проведен четири дни по-късно. На финала песента е в надпревара с други 25 песни, но печели убедително със своите 281 точки и преднина около 50 точки пред песента „Hold Me“ на страната-подгласник Азербайджан.